
Narva Linnavolikogu otsuse eelnõu

“Sõpruse silla lõik 1 maaüksuse 
munitsipaalomandisse taotlemine ”
Narva Linnavalitsus otsustab:

1. Esitada Narva Linnavolikogule otsuse eelnõu “Sõpruse silla lõik 1 maaüksuse munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimus Narva Linnavolikogus ette kandma.

   Aleksander Ljudvig

                        

   Abilinnapea                                                        Endla Müür 

Sõpruse silla lõik 1 maaüksuse 

munitsipaalomandisse taotlemine.

1. Asjaolud ja menetluse käik 

Linnavolikogu otsus on vajalik selleks, et taotleda maaüksus Sõpruse silla lõik 1 munitsipaalomandisse Narva linnale kuuluva ehitiste teenindamiseks vajaliku maana. 

Sõpruse silla lõik 1 maaüksuse piiriettepanek on kooskõlastatud Ida-Viru maavanema poolt.

Linna üldplaneeringu kohaselt (kehtestatud Narva Linnavolikogu 28.11.2001.a määrusega nr 92/49) maaüksuse sihtotstarve on transpordimaa. 

2.Õiguslikud järeldused.
Otsuse aluseks on Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõike 1, § 28 lõike 1 punkt 1, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”.

Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. Maareformi seaduse  § 28 lõike 1 punkti 1 kohaselt antakse linna omandisse munitsipaalomandisse jäävate  hoonete ja rajatiste alune ning neid teenindav maa. 

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus
3.1. Taotleda üleandmist Narva linna munitsipaalomandisse Sõpruse silla lõik 1 maaüksus (lisa1), pindalaga 400 m2, sihtotstarbega transpordimaa.

4.Rakendussätted

4.1.  Otsus jõustub teatavaks tegemisest.
4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

